Diari Oficial de la Generalitat Valenciana


Sumari del DOGV 4905, del 17-12-2004 (2004/12230)

Informació pública de l'aprovació del projecte d'urbanització del programa d'actuació integrada de la unitat d'execució del sector SUZR-7 Vistahermosa de les normes subsidiàries de l'Eliana.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4905

Data del DOGV
:   17-12-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/12561


Organisme emissor
:   Agrupació d'Interés Urbanístic del Suzr-7 Vistahermosa de L'Eliana

Tipus de document
:   Anunci

Informació pública de l'aprovació del projecte d'urbanització del programa d'actuació integrada de la unitat d'execució del sector SUZR-7 Vistahermosa de les normes subsidiàries de l'Eliana. [2004/M12762]
  
Als efectes del que disposa la Llei 6/1994, Reguladora de l'Activitat Urbanística, com a titulars registrals de finques afectades pel projecte de reparcel·lació forçosa, pose en coneixement que, amb data 27 de març de 2003, va ser adjudicat a l'Agrupació d'Interés Urbanístic SUZR-7 Vistahermosa programa d'actuació integrada de la unitat d'execució del sector SUZR-7 Vistahermosa de les normes subsidiàries de l'Eliana, i, posteriorment, aprovat el corresponent pla parcial i el projecte d'urbanització.
  
Als efectes de l'article 71.3 de la citada Llei 6/1994, es notifica als interessats l'aprovació del projecte d'urbanització. En el termini dels 20 dies hàbils següents a esta notificació, els propietaris de sòl podran optar entre retribuir a l'urbanitzador en espècie mitjançant cessió del percentatge del seu dret que més avall s'indica, o, sol·licitar el pagament de la dita retribució en metàl·lic, i per a això la sol·licitud haurà de formalitzar-se en document públic, notificar-se fefaentment a l'urbanitzador i a l'ajuntament, i ser acompanyada de garantia, real o financera, bastant, que assegure el desembors de la retribució amb caràcter previ a l'exercici de qualssevol accions contra la seua liquidació.
  
Per al supòsit que no s'exercisca l'opció prevista en l'apartat anterior, en aplicació de l'acord de Ple esmentat pel qual s'aprova el programa, es considerarà a tots els efectes que el propietari ha optat per efectuar el pagament de la retribució a l'urbanitzador en espècie, mitjançant cessió del percentatge que, seguidament s'indica.
  
En el cas de retribució a l'urbanitzador en terrenys, el percentatge de cessió serà de 45,98% sobre el dret de què siga titular en la reparcel·lació; si opta per retribuir a l'urbanitzador en metàl·lic l'estimació de costs és de 75,63 euros, (IVA no inclòs) per cada unitat d'aprofitament que corresponga al sòl aportat a la reparcel·lació. L'indicat percentatge de cessió inclou la inversió a realitzar pel concessionari urbanitzador en l'obra d'urbanització, els beneficis d'este, els seus costs de gestió, tant els financers com els no financers. No inclou el cost de les indemnitzacions que hagen de suportar els adjudicataris de parcel·les resultants com a conseqüència de l'extinció o trasllat de béns o drets incompatibles amb l'actuació, o de la destrucció de construccions, instal·lacions, obres i plantacions. Tampoc inclou l'impost sobre el valor afegit aplicable.
  
En cas de retribució en metàl·lic, l'import que haja de ser objecte de garantia real o financera és la resultant de multiplicar la dita quantitat (a la qual ha de sumar-se l'import corresponent a l'IVA al tipus del 16%) per la totalitat de les unitats d'aprofitament, que corresponga a la finca aportada a la reparcel·lació. A títol merament informatiu es fa constar que cada metre quadrat de sòl aportat genera un aprofitament tipus de 0,725232 uta/m²s i un aprofitament subjectiu per a cada propietari equivalent al 90% de l'aprofitament tipus, és a dir, 0,6527088 uta/m²s, sense perjuí dels ajusts que deriven del projecte de reparcel·lació i de les cessions legals.
  
En aplicació de l'article 103 del vigent Reglament de Gestió Urbanística de 1978, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques que coneguen i afecten les seues finques, per la qual cosa la present notificació val com a requeriment per a l'aportació de la indicada informació.
  
Cosa que se'ls comunica, mitjançant el present avís, als efectes oportuns.